Parciau Brenhinol

Mae'r Parciau Brenhinol yn dir yn Llundain a ddefnyddiwyd yn wreiddiol gan brenhin Lloegr a'i deulu ar gyfer hamdden, hela yn bennaf.Hazel Thurston, Royal Parks for the People: London's Ten (Newton Abbot: David & Charles, 1974) Mae’r parciau’n aros yn eiddo i’r Goron, gyda’r Ysgrifennydd Gwladol dros yr Adran Ddigidol, Diwylliant, Cyfryngau a Chwaraeon yn gyfrifol amdanynt.  Maen nhw'n cael eu rheoli gan The Royal Parks, elusen sy'n rheoli hefyd ardaloedd eraill o barcdir yn Llundain. Crëwyd yr elusen fel cwmni cyfyngedig trwy warant ym Mawrth 2017 ac fe’i lansiwyd yn swyddogol yng Ngorffennaf 2017.

Yn wreiddiol roedd y brenin a'i deulu'n defnyddio'r parciau fel tiroedd hela. Yn y 16g amgaeodd Harri VIII diroedd i'r gogledd o Balas Whitehall ar gyfer yr hyn sydd bellach yn St James's Park a'r Green Park. Cymerodd hefyd o Abaty Westminster y tir a ddaeth yn Hyde Park a Gerddi Kensington. Gan ddechrau gyda Hyde Park, a agorwyd i'r cyhoedd gan Charles II ym 1673, dros y blynyddoedd mae'r cyhoedd wedi cael mynediad rhydd i'r mannau hyn.

Mae'r wyth parc brenhinol fel a ganlyn (yn ôl y bwrdeistrefi yn Llundain y maent yn sefyll ynddynt).

 Bwrdeistref Frenhinol Greenwich
 Greenwich Park, 74 hectar (180 erw)

 Bwrdeistref Llundain Richmond Upon Thames
 Bushy Park, 445 hectar (1,100 erw)
 Richmond Park, 955 hectar (2,360 erw)

 Dinas Westminster 
 The Green Park, 16 hectar (40 erw)
 Hyde Park, 140 hectar (350 erw)
 St James's Park, 23 hectar (57 erw)

 Dinas Westminster a Bwrdeistref Frenhinol Kensington a Chelsea
 Gerddi Kensington, 107 hectar (260 erw)

 Dinas Westminster a Bwrdeistref Llundain Camden
 The Regent's Park a Bryn y Briallu, 166 hectar (410 erw)

Cyfeiriadau

Dolenni allanol


Categori:Parciau Lloegr